Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เปิดตลา …
24 เม.ย. 2561

MARKET MONITOR
สรุปภาพตลาดในช่วงเช้า: ดัชนี SET เปิดตลาดช่วงเช้าย่อตัวลงกว่า 4 จุดจากราคาปิดวันก่อนหน้า ก่อนเริ่มดีดตัวขึ้นมา จนพลิกกลับมาปิดบวกด้วยระดับดัชนี 1,799.63 จุด ปรับตัวเพิ่มขึ้น 9.49 จุด ด้วยมูลค่าซื้อขายราว 3.8 หมื่นล้านบาท ภาพรวมการแกว่งตัวของดัชนี SET ยังเป็นลักษณะแกว่งตัว Rebound ทั้งนี้ การปรับตัวบวกของกลุ่มพลังงาน (ENERG) ช่วยสนับสนุนการ รีบาวด์ของตลาดกลับมาปิดแดนบวกเช้านี้
มุมมองตลาดช่วงบ่าย: เรามองดัชนี SET อาจย่อตัวเมื่อเข้าใกล้แนวต้าน ในกราฟราย 60 นาที พบว่า ดัชนีรีบาวด์ต่อเนื่องหลังจากย่อตัวช่วงเปิดตลาดเช้า แต่ทั้งนี้ให้ระมัดระวังแรงขายจากแนวต้าน 1,805 จุด เนื่องจาก เครื่องบ่งชี้โมเมนตัมเริ่มอ่อนแรง ทั้งจาก สัญญาณ Bearish Divergence จาก RSI ที่แกว่งตัวจาก Positive Zone ลงสู่ Neutral Zone (RSI50% ?10%)
ขณะที่MACD ตัดต่ำลงกว่า Signal Line ปัจจัยข้างต้น ทำให้เรามีมุมมองต่อ SET อาจย่อตัวเมื่อใกล้แนวต้าน 1,805/1,810 จุด โดยมีกรอบแนวรับรอบนี้ 1,770-1,780 จุด หากปิดหลุดแนวรับดังกล่าว ให้ Stop Loss ออกมาก่อน
กลยุทธ์ในช่วงบ่าย: นักเก็งกำไรระยะสั้น กรณีมีหุ้นถือต่อ กรณีไม่มีหุ้น ซื้อบริเวณกรอบแนวรับ คาดหวังแนวต้าน 1,805/1,810 จุด อย่างไรก็ดี Take Profit หากปิดหลุดแนวรับดังกล่าว สำหรับนักลงทุนระยะกลาง ทะยอยซื้อโซนแนวรับ และ Stop Loss หากปิดต่ำกว่า 1,770 จุด
Point of View
แพทเทิร์นหัวไหล่! Shining Stock บ่ายนี้ เลือก CPF ราคาเริ่มยืนทรงตัวจากโซนล่างได้ จากกราฟราย 120 นาที เครื่องมือทางเทคนิคบ่งชี้ถึงทิศทางแนวโน้มเริ่มฟื้นตัว ทั้งจากสัญญาณ Bullsih Divergence จาก RSI ขณะเดียวกันการยกตัวของ RSI เชิดขึ้นใน Neutral Zone (RSI50%, ?10%) ประกอบกับ MACD พลิกกลับเหนือ Signal Line แกว่งเข้าใกล้ค่าศูนย์ต่อเนื่อง หากราคาเบรกเส้น Neckline ได้ จะช่วยยืนยันรูปแบบราคา Inverted Head&amp;Shoulder โดยมีเป้าหมายที่ 24.50 บาท ทั้งนี้ให้แนวรับ 23.70 บาท แต่หากราคาปรับตัวลดลงปิดหลุด 23.50 บาท ให้ Cut Loss ก่อน